ROMÂNIA

JUDEȚUL CLUJ

COMUNA VALEA IERII

CONSILIUL LOCAL

 H O T Ă R Â R E

privind aprobarea bugetului de venituri și cheltuieli pe anul 2024 și a listei de investiții

 Consiliul Local al comunei Valea Ierii întrunit în ședința ordinară din data de 31 ianuarie 2024,

 Având în vedere referatul nr. 684 din 25.01.2024 la proiectul de hotărâre privind aprobarea bugetului local al comunei Valea Ierii pe anul 2024, prezentat de către Primarul comunei Valea Ierii precum și raportul compartimentului financiar- contabil înregistrat sub nr.685 din 25.01.2024 ;

- avizele comisiilor de specialitate din cadrul consiliului local;

 Ținând cont de:

- Hotărârea Consiliului Județean Cluj nr.2/11.01.2024 privind repartizarea pe unități administrativ-teritoriale a sumei corespunzătoare cotelor defalcate din impozitul pe venit pe anul 2024;

- Adresele D.G.R.F.P.Cluj nr.158/8.01.2024, nr.177/09.01.2024, nr.203/10.01.2024, nr.427/19.01.2024;

 - prevederile Legii nr. 421/ 2023 a bugetului de stat pe anul 2024, Legea 273/2006 a Finanţelor publice locale, cu modificările și completările ulterioare;

 -art. 129 alin. (2) lit. b) și alin. (4) lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

 Fiind îndeplinite prevederile art. 136 și art. 139 din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

 În temeiul art. 196 alin. (1) lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

Consiliul Local al comunei Valea Ierii adoptă prezenta hotărâre:

 Art.1. Se aprobă bugetul de venituri și cheltuieli al comunei Valea Ierii pentru anul 2024 conform anexelor care fac parte integrantă din prezenta hotărâre.

 Art.2. Se aprobă numărul de personal precum şi fondul salariilor de bază al aparatului de specialitate al primarului comunei Valea Ierii, conform Anexei 1 la prezenta hotărâre.

 Art.3. Se aprobă bugetul de venituri și cheltuieli al Școlii Gimnaziale Valea Ierii pentru anul 2023 conform Anexei 2 la prezenta hotărâre.

 Art.4. Se aprobă lista de investiții conform Anexei 3 la prezenta hotărâre.

 Art.5. (1) Se aprobă utilizarea sumelor din excedentul anului 2023 pentru finanțarea secțiunilor funcționare și dezvoltare în anul 2024, după cum urmează:

|  |  |  |
| --- | --- | --- |
| **Nr. crt.** | **Destinația utilizării excedentului** | **Sume din excedent** |
| 1 | Pentru acoperirea golurilor de casă la secțiunea funcționare | 160.000 lei |
| 2 | În scopul utilizării pentru plata sumelor conform PVC 21535/04.12.2023 Proiect POCU | 418.000 lei |
| 3 | În scopul utilizării pentru proiectul Reabilitare infrastructură în urma fenomenelor meteorologice în continuare la secțiunea dezvoltare | 21.000 lei |
|  | Total sume din excedent | 599.000 lei |

 (2) Hotărârea Consiliului Local Valea Ierii nr.1/09.01.2024 privind aprobarea utilizării unor sume din excedentul anului precedent în anul 2024, se abrogă.

 Art.6. Cu ducerea la îndeplinire a prezentei hotărâri se încredinţează primarul comunei Valea Ierii şi doamna Ilea Nicoleta- consilier.

 Președinte de ședință, Contrasemnează:

 Vasile-Mihai Șipoș Secretar general al comunei,

 Nelia-Crenguța Mariș

**Nr.3 din 31.01.2024**

*Prezenta hotărâre a fost adoptată cu respectarea prevederilor legale privind majoritatea de voturi, astfel:5 voturi “pentru” și 4 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*